রাগ দেশ_ নদী কিংবা মধ্যরাত্রির গভীর মাধুর্য ভারতীয় উপমহাদেশে যে কটি রাগ অত্যন্ত জনপ্রিয়- রাগ “দেশ” তার মধ্যে অন্যতম। দেশ রাগটি মধ্যরাত্রির রাগ। এবং অত্যন্ত শ্র“তি মধুর রাগ এটি। আরোহন: সা রে মা পা নি র্সা অবরোহনে কোমল নিষাদের প্রয়োগ রস বৃদ্ধি করে। রাগটির খাম্বাজ ঠাটে। খাম্বাজ ঠাটের মূল্য বৈশিষ্টই হল কোমল ণি-র ব্যবহার। এই কোমল ণি-র জন্যই খাম্বাজ ঠাট ফোক গান এর জন্য উপযোগী। ইউরোপে খাম্বাজকে বলে মিক্সিলিডিয়ান মোড। রে মাপা ণিধাপা -এই স্বরগুচ্ছগুলি দেশ রাগের পরিচয় বহন করে। মাঝরাত্তিরে যখন এই স্বরগুলি (কন্ঠে কি যন্ত্রে) বাজে তখন ... তখন কী এক অর্নিবচনীয় আবেগ টের পাওয়া যায় ...আশ্চর্য এই রাগ ... তবে মাঝরাতেই)যে দেশ রাগটি শুনতে হবে; অন্য সময়ে শোনা যাবে না এমন কথার কোনও মানে হয় না। আজকাল সময়সংক্রান্ত অনেক ধারনাই পালটে যাচ্ছে। রাগটির সংক্ষিপ্ত পরিচয় এমন- ঠাট-খাম্বাজ। জাতি-সম্পূর্ন। বাদী-রে। সম্বাদী-পা। সময়-মধ্যরাত্রি। ঠাট-উত্তর ভারতীয় শাস্ত্রীয় সঙ্গীতের রাগগুলি ১০টি ঠাটের ওপর ভিত্তি করে রচিত। জাতি-একটা রাগে ক’টা স্বর ব্যবহৃত হবে- জাতির নির্ভর করে তার ওপর। ৭ স্বরের রাগ সম্পূর্ন; আবার ৫ স্বরের পেনটাটনিক রাগকে বলা হয় ঔরব। বাদী- রাগে সবচে গুরুত্বপূর্ন স্বরই বাদী স্বর। সম্বাদী-বাদী স্বরের পরেই সম্বাদী স্বরের গুরুত্ব। সময়-রাগের পূর্বাঙ্গ ও উত্তরাঙ্গর স্বরের ওপর সময় নির্ধারিত হয়। সা রে গা মা-এই চারটি স্বর হল পূর্বাঙ্গ বা লোয়ার ট্রেটরা কর্ড; মা পা ধা নি র্সা-এই চারটি স্বর হল উত্তরাঙ্গ বা আপার ট্রেটরা কর্ড; রাগটি উপভোগ করার জন্য অবশ্য এসব তত্ত্বকথা বোঝার দরকার নাই। দেশ রাগের দুটো লিঙ্ক দিলাম। একটি কন্ঠ। অন্যটি গিটার। গিটার-এ দেশ রাগ বাজিয়েছেন ব্রিটিশ গিটারিস্ট জেফ বেক। Click This Link কন্ঠ: নিতু সরস্বতী। Click This Link) সর্বশেষ এডিট : ২৬ শে সেপ্টেম্বর, ২০০৯ সকাল ১০:৫৪